తెలంగాణలో మహిళా తహసీల్దార్ దారుణహత్య WATCH LIVE TV
టీమిండియా స్పిన్ వ్యూహాన్ని ఛేదిస్తాం..!
భారత్ జట్టు స్పిన్ వ్యూహాన్ని వన్డే సిరీస్‌లో తమ జట్టు ఛేదిస్తుందని ఆస్ట్రేలియా కెప్టెన్ స్టీవ్‌స్మిత్ ధీమా వ్యక్తం చేశాడు
TNN | Updated:
Sep 11, 2017, 03:36PM IST
భారత్ జట్టు స్పిన్ వ్యూహాన్ని వన్డే సిరీస్&zwnj;లో తమ జట్టు ఛేదిస్తుందని ఆస్ట్రేలియా కెప్టెన్ స్టీవ్&zwnj;స్మిత్ ధీమా వ్యక్తం చేశాడు. సెప్టెంబరు 17 నుంచి భారత్&zwnj;తో ఐదు వన్డేలు, మూడు టీ20ల సిరీస్&zwnj;లో ఆస్ట్రేలియా ఢీకొంటున్న విషయం తెలిసిందే. ఈ నేపథ్యంలో మీడియాతో స్టీవ్&zwnj;స్మిత్ మాట్లాడాడు. ఈ ఏడాది మార్చిలో ముగిసిన టెస్టు సిరీస్&zwnj;లో ఆస్ట్రేలియాని ముప్పుతిప్పలు పెట్టిన సీనియర్ స్పిన్నర్లు రవిచంద్రన్ అశ్విన్, జడేజాలకి సెలక్టర్లు ఈ వన్డే సిరీస్&zwnj; నుంచి విశ్రాంతినిచ్చి.. వారి స్థానంలో అక్షర్ పటేల్, చాహల్, కుల్దీప్ యాదవ్&zwnj;లను ఎంచుకున్నారు.
&lsquo;టెస్టు తరహా పిచ్&zwnj;లను వన్డేలకి రూపొందించరని నా అభిప్రాయం. ఒకవేళ అలాంటి పిచ్&zwnj;లే తయారు చేసినా.. మేము గత టెస్టు సిరీస్&zwnj; నుంచి స్పిన్&zwnj;ని ఎలా ఎదుర్కోవాలో నేర్చుకున్నాం. ఇటీవల బంగ్లాదేశ్&zwnj;లో కఠినమైన పిచ్&zwnj;లపై ఆడి వచ్చాం. అక్కడ మా క్రికెటర్లు చాలా మెరుగయ్యారు. భారత్&zwnj;లో ఆ ఫామ్&zwnj;ని కొనసాగిస్తారని నా అంచనా. ఏది ఏమైనా.. పిచ్, పరిస్థితులని వేగంగా అర్థంచేసుకుని సిరీస్&zwnj;లో భారత్&zwnj; జట్టుకి గట్టి పోటీనిస్తాం&rsquo; అని స్టీవ్&zwnj;స్మిత్ వివరించాడు. సెప్టెంబరు 17&zwnj;న చెపాక్&zwnj;లో తొలి వన్డే జరగనుంది. అంతకంటే ముందు అంటే.. మంగళవారం భారత్ బోర్డ్ ప్రెసిడెంట్స్ ఎలెవన్ జట్టుతో ఆస్ట్రేలియా ఒక ప్రాక్టీస్ మ్యాచ్ ఆడనుంది.